དེ་ཉིད་སྐྱེ་བའི་དུས་མཚན་ཉིད་དང་བྲལ་བའི་སྐད་ཅིག་གཅིག་ལ་མཆོག་གམ། ཁྱད་པར་དུ་དགའ་བ་དེ་ལྷན་སྐྱེས་
གསུམ་པའི་དུས་ཀྱི་རྣལ་འབྱོར་པ་རང་གི་རིག་པའི་ཡེ་ཤེས་འདིའོ། དེའང་ངག་གི་ལམ་ཚིག་གི་བརྗོད་པ་ལས་
འདས་ཏེ། གཞོན་ནུ་མའི་བདེ་བའམ། ལྐུགས་པའི་རྨི་ལམ་ལྟ་བུའོ། འོན་ཀྱང་རྣལ་འབྱོར་༄༅། པའི་སེམས་ཀྱི་
སྤྱོད་ཡུལ་ཏེ་ཉམས་སུ་མྱོང་ཞེས་པའོ། དེ་ལྟ་བུའི་ཉམས་སུ་མྱོང་བའི་བདེ་བ་ནི། དབང་གསུམ་པའི་དུས་ཀྱི་བླ་མ་ལ་
སོགས་པའི་བྱིན་རླབས་རིམ་པ་ཡིན་པའི་ཕྱིར་རོ། ཇི་ལྟ་ཇི་སྙེད་ཀུན་མཁྱེན་པ་སངས་རྒྱས་ཀྱི་ཡེ་ཤེས་དེ་ལྟ་བུའོ།
རྟོགས་པ་ཕུན་སུམ་ཚོགས་པ་ནི། ས་དང་ཞེས་པའི་ཚིགས་བཅད་གཉིས་ཀྱིས་འཆད། དེའང་སའི་བརྡིབས་སུ་མི་
འཆི་བ་དང་། ཆུས་ཁྱེར་བ་དང་། རླུང་གིས་སྐམ་པ་དང་། མེས་ཚིག་པ་དང་། ནམ་མཁའ་ནས་འབབ་པའི་ཐོག་
ལ་སོག་པ་དང་ནི། རང་བཞིན་ཐ་དད་དུ་རྟོག་པའམ། རེག་པའི་ཚོར་བ་ཡིས། ཀུན་གྱི་ལྷན་སྐྱེས་ཀྱི་ཡེ་ཤེས་དེ་ལ་
ནི་ཟིལ་གྱིས་མི་ནོན་ཏེ། ལྷན་ཅིག་སྐྱེས་པ་རྟོགས་པའི་རྣལ་འབྱོར་པ་དེས། མཐོ་རིས་ས་བླ་དང་། མི་ཡུལ་ས་སྟེང་
དང་། རྐང་འོག་སྟེ་ས་འོག་གི་འཇིག་རྟེན་རྣམས་ཡེ་ཤེས་སྐྱེས་པའི་སྐད་ཅིག་ལ་ནི། གཟུགས་གཅིག་ཏུ་འགྱུར་
ཏེ། རང་བཞིན་གྱི་ཐ་དད་མི་རྟོག་གིས། བདེ་སྟོང་དབྱེར་མེད་པའི་ཡེ་ཤེས་ལ། གནོན་པ་ཉིད་དུ་ནུས་པ་མ་ཡིན་ནོ།
སྤངས་པ་ཕུན་སུམ་ཚོགས་པ་ནི། ཐམས་ཅད་རིག་བྱེད་ཅེས་པའི་ཚིགས་བཅད་གཅིག་གིས་འཆད། དེའང་ཐམས་
ཅད་རིག་བྱེད་དང་། སྙན་ངག་དང་། སྲིད་སྲུང་དང་། གསང་བ་སྨྲ་བ་དང་།